**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

***2024. március 1-ei rendkívüli képviselő-testületi üléséről***

*A jegyzőkönyv 23-27-ig számozott oldalt tartalmaz.*

**J E G Y Z Ő K Ö N Y V**

Készült: 2024. március 1-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 11.00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Suha József alpolgármester

Nagy Ferenc képviselő

Burai József képviselő

Békési Eszter jegyzőkönyvvezető

**Az ülésen elfogadott rendeletek:**

|  |  |
| --- | --- |
| 2/2024. (III.01.) önkormányzati rendelete | az Önkormányzat 2024. évi költségvetéséről |
| 3/2024. (III.01.) önkormányzati rendelete | Kerecsend Község Önkormányzata Képviselő-testülete 10/2017. (X.9.) számú a településkép védelméről szóló rendeletének módosításáról |

**Az ülésen elfogadott döntések:**

|  |  |
| --- | --- |
| 14/2024. (III.01.) határozat | Ipari park megvalósíthatósági terv |

*NAPIRENDEK*

1. Javaslat az Önkormányzat 2024. évi költségvetésére

előadó: Sári László polgármester

1. Ipari Park megvalósítási tanulmányterv készítésére beérkezett ajánlatok elbírálása

előadó: Sári László polgármester

1. Kerecsend Község Önkormányzata Képviselő-testülete 10/2017. (X.9.) számú a településkép védelméről szóló rendelete módosítása

előadó: dr. Szász Kata jegyző

*1 perc néma csend néhai Gémes László volt polgármester emlékére*

**Sári László polgármester**

Köszöntök mindenkit a mai rendkívüli testületi-ülésünkön. Megállapítom, hogy határozatképesek vagyunk. Át is térnék az első napirendi pontra.

**1. napirendi pont**

**Sári László polgármester**

Ahogy a soros testületi ülésen is jeleztem, az elkészült költségvetés egy rendkívüli testületi-ülés keretében kerül elfogadásra. Nagyon szépen köszönöm az új gazdálkodási előadónak a munkáját. A költségvetést illetően kiküldésre kerültek a rendelet tervezet valamint a kiegészítő táblázatok. Ilyenkor igazából ez csak a tervezésről szól, mert hiszen a bevételeinket is csak tervezni tudjuk, a kiadásainkat meg szintén, hiszen lehet olyan rendkívüli eset, ami miatt új sorokat kell felvinni a költségvetésbe és ezt előre látni nem lehet. Kérdezem, kiegészítés van-e ezzel kapcsolatban?

**dr. Szász Kata jegyző**

A soros ülésen az intézményi költségvetés tárgyalva lett, ami mára elkészült az a nagy önkormányzat költségvetése. A kiadás és bevétel oldalon azért szerepelnek ezek a hatalmas összegek, mert a két pályázat összege is szerepel benne.

**Sári László polgármester**

A bevételt és a kiadást is úgy kell tervezni, mintha ebben az évben teljesülne. Talán a csapadékvizes pályázatot talán ebben az évben meg tudjuk valósítani.

**dr. Szász Kata jegyző**

Idei évben nincs hosszúlejáratú hitele, illetve kamata az önkormányzatnak.

**Sári László polgármester**

Lényegében ugyanazt a sémát követtük, hogy az egyenlőség érdekében terveztünk be ingatlaneladást. Látják, hogy elég sok nehézséggel küzdenek az önkormányzatok és talán engednek újra működési célú hitelt. Ha van erre lehetőség, még mindig inkább azt preferálnánk, mintsem az ingatlaneladást. Tudjuk jól, hogy szinte minden pályázatba kellett beletennünk saját forrást is.

**Forgácsné Román Rita alpolgármester**

Szerencse, hogy a megnyert pályázatok nem közbenső finanszírozásúak, hanem itt van az önkormányzatnál. Láthatjuk, hogy akár a könyvtár, akár a családsegítés, minden kötelezően ellátandó önkormányzati feladat alulfinanszírozott.

**Sári László polgármester**

Meglátjuk, hogy alakulnak az adóbevételeink és az alapján tudjuk kifizetni az erdészet felé is a szociális tűzifa szállítási díját is. Illetve nagyon sok olyan dolog van, ami több hónapig finanszíroztunk előre, ilyen pl. a gyerekház és a közfoglalkoztatás is.

Kérdés vagy kiegészítés van-e még?

Amennyiben nincs, kérem névszerinti szavazással fogadjuk el a 2024. évi költségvetési rendeletet.

Sári László igen

Forgácsné Román Rita igen

Suha József igen

Burai József igen

Nagy Ferenc igen

*A képviselő testület egyhangú név szerinti szavazással (öt igen szavazattal) az alábbi rendeletet fogadta el:*

**Kerecsend Község Önkormányzata Képviselő-testületének**

**2/2024. (II.12.) önkormányzati rendelete**

**az Önkormányzat 2024. évi költségvetéséről**

**2. napirendi pont**

**Sári László polgármester**

Ehhez a pályázathoz kapcsolódóan az összeg teljes egészében szerepel a kincstár számláján. Addig nem is fog kifizetés történni, amíg nincs rá reális esély, hogy ez megvalósuljon. Három ajánlat érkezett be, a Bagoly Bt. adta a legkedvezőbb ajánlatot.

**dr. Szász Kata jegyző**

Az ő ajánlatuk összege, tartalmazza az áfát is. A másik kettő ajánlattevő nem tüntették fel a bruttó összeget. Erre vonatkozóan a határozati javaslatot elkészítettem, kiosztásra került.

**Sári László polgármester**

Kérdés, észrevétel van-e valakinek? Amennyiben nincs, akkor kérem szavazzunk.

Aki elfogadja a legkedvezőbb ajánlattevő ajánlatát, kérem tegye fel a kezét.

*A képviselő testület egyhangú szavazással (öt igen szavazattal) az alábbi határozatot fogadta el:*

**14/2024. (III.01.) határozat**

Kerecsend Község Önkormányzatának Képviselő-testülete a TOP-1.1.1-16 „Ipari parkok, iparterületek fejlesztése- Iparterület kialakítása Kerecsend” című projekt beruházás megvalósításához szükséges Megvalósíthatósági tanulmányterv elkészítése tárgyában kiküldött ajánlattételi felhívásra benyújtott árajánlatok elbírálása alapján a Bagoly Épülettervezési Bt.-t bízza meg a tervezési feladatok ellátásával nettó 2.540.000 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2024.03.31.

Felelős: Sári László polgármester

**3. napirendi pont**

**dr. Szász Kata jegyző**

A soros ülésen határozott a képviselő-testületi a településképi rendelet felülvizsgálatáról. A határozat benyújtásra került a Kormányhivatal Építésügyi Osztálya felé, akik hozzájárultak a rendelet módosításához. Így, hogy ez a hozzájárulás megvan, így lehetséges a rendelet módosítása. Ez gyakorlatilag az új, 2024-es módosítás szerint történik. Ami módosul, hogy nem korlátozható, hogy mennyi reklámtábla helyezhető ki a településen, illetve a bírságok összege módosult. Ez a központi rendelet alapján került jogharmonizálásra.

**Sári László polgármester**

Aki a rendelet tervezetet elfogadja, kérem szavazzon!

Sári László igen

Forgácsné Román Rita igen

Suha József igen

Burai József igen

Nagy Ferenc igen

*A képviselő testület egyhangú név szerinti szavazással (öt igen szavazattal) az alábbi rendeletet fogadta el:*

**Kerecsend Község Önkormányzat Képviselőtestületének**

**3/2024 (III.01.) rendelete a**

**a településkép védelméről szóló 10/2017. (X.9.)** **számú rendelete módosításáról**

**Sári László polgármester**

Köszönöm, az ülést bezárom.

kmf.

Sári László dr. Szász Kata

polgármester jegyző